На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године), Општинско веће општине Аранђеловац расписује

**К О Н К У Р С**

ЗА МЕРЕ ПОДРШКЕ – НАБАВКЕ ХРАНЕ ЗА ОСТАВЉЕНА ЖЕНСКА ГОВЕДА

За реализацију мера подршке – набавке хране за остављена женска говеда старости од 12 до 28 месеци,који се финансирају, односно суфинансирају средствима из буџета Општине Аранђеловац за 2024. годину, обезбеђена су средства у складу са Одлуком о буџету општине Аранђеловац за 2024. годину (''Службени гласник општине Аранђеловац'', бр. 9/2023) и у складу са Одлуком о првом ребалансу буџета општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године) у оквиру раздела 5, програм 0101, програмска активност 0002-Мере подршке руралном развоју, Позиција 82, Функционална класификација. 451000-субвенције јавним нефинансијским предузећима и организацијама у износу од 1.000.000,00 динара која ће бити предмет расподеле путем овог конкурса.

Средства Конкурса су планирана за развој пољопривреде и то за одржање и увећање сточног фонда код физичких лица из сопственог подмлатка на подручју општине Аранђеловац. Средства ће се додељивати у виду регреса за набавку хране за остављена женска говеда у износу од 50% до 100% од укупне цене набаљене хране,у зависности од броја поднетих захтева, и у износу од 10.000,00 динара по грлу а максимално за три грла, што износи максимално 30.000,00 динара по кориснику. Једно пољопривредно газдинство може остварити подстицај за набавку хране за највише 3 женска грла говеда.

Средства предвиђена Конкурсом су намењена за пољопривредне произвођаче који испуњавају следеће услове:

* Поседују активно пољопривредно газдинство (активан статус у складу са Правилником о упису у регистар пољопривредних газдинстава и обнови регистрације,као и условима за пасиван статус пољопривредног газдинства („Службени гласник РС“број 25/2023...и 34/2024) регистровано на територији општине Аранђеловац, са земљиштем минимум 50% на територији локалне самоуправе.
* Немају доспеле неизмирене обавезе по основу јавних прихода према одељењу за пореске послове општине Аранђеловац.
* У бази еаграра имају уписан број грла сточног фонда за који се конкурише.
* У ветеринарској бази има уписана женска грла из сопственог запата старости од 12 до 28 месеци.
* За исту меру не може конкурисати код других органа оптине и Републике.
* Грла за која конкурише не сме отуђити наредне две године.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава за мере подршке-набавке хране за остављена женска говеда.
* Потврду надлежне ветеринарске станице о поседовању женских грла говеда у којој је наведена старост за грла која су предмет Конкурса.
* Копију евиденционог листа (пасош) за свако грло за које се конкурише.
* Потврду о статусу у регистру пољопривредних газдинстава
* Извод из регистра пољопривредних газдинства -подаци о газдинству
* Извод из регистра пољопривредног газдинства сточни фонд.
* Фотокопију личне карте носиоца пољопривредног газдинства.
* Изјаву да за меру подршке – набавке хране за остављена женска грла говеда није конкурисано код других ограна општине и Републике.
* Потврда одељења за пореске послове општине Аранђеловац да носилац нема дуговања по основу јавних прихода.

Пољопривредна газдинства која користе подршку за набавку хране за остављена женска грла говеда из сопственог запата старости од 12 до 28 месеци, не смеју да отуђе женско потомство које је предмет инвестиције минимум две године од добијања средстава. Уколико регистровано пољопривредно газдинство не испоштује део конкурса који се односи на дужину останка грла, као и друге услове, општинска управа општине Аранђеловац ће на основу потписане изјаве подносиоца захтева поступити у складу са законом.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр.10, Стара зграда општине, први спрат, лево крило, канцеларија број 2.

Попуњен и потписан Захтев са потребном документацијом предају се на писарници општине Аранђеловац у

затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

МЕРЕ ПОДРШКЕ-НАБАВКЕ ХРАНЕ ЗА ОСТАВЉЕНА ЖЕНСКА ГОВЕДА

 На задњој страни:

Име, презиме и адреса подносиоца пријаве

Одлуке о испуњености услова за мере подршке – набавке хране за остављена женска говеда старости од 12 до 28 месеци, доноси комисија за развој пољопривреде у 2024.години формирана од стране општинског Већа.

На основу Одлуке о испуњености услова за мере подршке – навацке хране за остављена женска говеда, Одељење за привреду и друштвене делатности општине Аранђеловац доноси Решење о додели подстицаја у року од 30 дана од дана завршетка Конкурса.

За одобрене захтеве средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права и доношења Одлуке о испуњености услова за мере подршке –набавке хране за остављена женска говеда и Решења о додели подстицаја у складу са ликвидношћу буџета Општине Аранђеловац.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати. Конкурс је отворен од 10.09.2024. године и траје до 10.10.2024. године. Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

У случају да су средства ненаменски коришћена или је документација лажно приказана у захтеву корисник мера подршке губи право на мере подршке у наредних 5 година о чему ће бити донет управни акт.

Општинско Веће општине Аранђеловац

Програм мера подршке за развој пољопривреде у 2024. години.

Конкурс за мере подршке младима у руралним подручјима

**ЗАХТЕВ ЗА ДОДЕЛУ МЕРА НАБАВКЕ ХРАНЕ ЗА ОСТАВЉЕНА ЖЕНСКА ГРЛА**

 **СТАРОСТИ 12-28 МЕСЕЦИ**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоцаПољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |  |  |
| --- | --- | --- | --- |
| Назив набављене хране | Износ набављене хране без ПДВ-а | Број грла | Износ подстицаја (РСД)Максимално 30.000,00 динара |
|  |  |  |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за набавку хране за остављена женска грла старости 12-28 месеци из овог Захтева, нисам, нити ћу, конкурисати за субвенцију у 2024. години на другим конкурсима. Изјављујем да немам неизмирених обавеза по основу јавних прихода у Одељењу за пореске послове општине Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Датум и место Подносилац захтева |